Edgar S. Godin

Si **Edgar Saldaña Godin** (nailhan usab sa dagangalang **Innocencio Dalisay** ug **Egay Talipsai**; natawo Pebrero 28, 1971) usa sa mga kontemporaryong magsusulat sa pinulongang Binisayang Sinugboanon.

## Kabatan-on
Si Godin natawo sa Bogo, Sugbo apan nagdako sa Bugho, Loon, Bohol. Nabata siya sa dagat og nakat-on sa pagsawom, pagpamana, ug pagpanikop sa katunggan.

Milalin ang pamilya ni Godin ngadto sa Mindanao ug didto siya namanso pagdaro sa kamad-an ug kabasakan.

Miurong siya sa pagtungha ug mibalik sa Sugbo. Didto nahimo siyang tigbaligya sa bisan unsa lang.

Naminyo siya kang Grace Balayong ug gitugahag tulo ka anak.

## Panulat
Si Godin unang napatikan niadtong 1997 sa panabang ni Fidel B. Mag-usara (PSK). Sa tuig 1998, gitawagan siya sa Liwayway Publishing, Inc. (kanhi nanag-iya sa Bisaya Magasin) aron paalagaron sa Bisaya.

## Mga obra ug pasidungog
### Binagsang buhat
* Ang Laygay ug Ikaw, Ika-5 Ganti, AIDS Media Awards 2000, *Feature in print category* (giserye sa Bisaya, Agosto 23 - Septiyembre 20, 2000)
* Ang Salingsing, Unang Ganti, BATHALAD-Mindanao 2002, Sugilanon(gipatik sa Bisaya, Enero 29, 2003)
* Bingo, Ikaduhang Ganti, Carlos Palanca Memorial Awards for Literature 2008
* Ugang Dugo Sa Kamot Ni Manoling, Ikatulong Ganti, BATHALAD-Mindanao, 2001, sugilanon (gipatik sa Bisaya, Disyembre 13, 2000)
* Ang Salamin, Ang Liso Ug Ang Kalibotan Ni Iyo Henyo, Ikatulong Ganti, BATHALAD-Mindanao, 2002, sugilanon (gipatik sa Bisaya, Marso 19, 2003)
* Kadtong Pagsum-ok Ko Sa Katunggan Aron Manginhas, Unang Pinasidunggan, Doña Modesta Singson-Gaisano-Dagang Foundation, Inc. Poetry Award, 2001 (gipatik sa Bisaya, Marso 6, 2002)
* Epistolario del Urom, Pinasidunggan, Sun*Star SuperBalita-Gov. Garcia Literary Award 2004 (gipatik sa Bisaya, Enero 19, 2005)
* Ang Bunyag, ang labing mubong napatik nga sugilanong Binisaya (Budaya, Marso 2003; Bisaya Dis. 20, 2006; ug sa panitikan.com.ph)
* Ang Tawo Luyo Sa Handag: Lima Ka Degrees, usa ka katitikanong pagsuhid (Bisaya, Pebrero 2, 2005)
* Eksodu, sugilanon (Bisaya, Nobiyembre 24, 2004)
* Bagyo, sugilanon (Bisaya, Nobiyembre 10, 1999)
* Da Adbentyur ob Inting en Bondying, nobelang komiks (giserye sa Bisaya Magasin)
* Paghubad sa "Paulo’s Paper Boat" ni Nick B. Melgar, usa ka mananaog nga sugilanon sa panagtigi nga gipasiugdahan sa AIDS Society of the Philippines
* Mga Batakan Sa Panitik (Rules on Spelling) Sa Binisaya-Sinugboanon, usa ka libreto, gilektyur sa Seminar-Workshop on Cebuano Grammar and Spelling, MSU-IIT Iligan City, Peb. 22-23, 2007
* Magtuon Tag Binisaya, kolum sa Bisaya sa 2008

Padayon usab niyang gisulat ang **"Mga Prinsipyo Sa Bisaya: Handbook for Writing & Editing in Cebuano"**, usa ka serye sa mga artikulo kabahin sa panitik ug batadila sa Binisaya-Sinugboanon.

### Mga antolohiya ug kompilasyon
* Kawit Sa Buntagon, usa ka antolohiya sa mga balak nga Binisaya (2000)
* Khaliedoskopyo, usa ka antolohiya sa mga mananaog nga mga sugilanon (uban ni Richel Dorotan)
* Uban ni Uriel Vallecera, nasulat usab nila ni Godin ang nobelang komiks nga giulohag **Millenium Fighter** (giserye sa Bisaya sugod Enero 5, 2000)
* Siya usab ang *managing editor* ug nagpasiugda sa Budaya, usa ka kaupat-matag-tuig nga dyurnal sa panulat ug kultura.
* Uban ni Richel Dorotan, gidisenyo nila ang Gagmayng Tingog sa Protesta, usa ka antolohiya sa mga sugilanon ni Gremer Chan Reyes

## Pagkahilambigit og mga organisasyon
* *Staff Member*, Bisaya Magasin, 1998-2001
* *Literary Editor*, Bisaya Magasin, 2001-2005
* *Associate Editor*, Bisaya Magasin, 2005 hangtod sa kasamtangan
* Bise-Presidente, Dagang Foundation, Inc.-Luzon
* Pinasidunggang Sakop, BATHALAD-Mindanao
* Kaabag nga Tesurero, Filipino Academy of Movie Arts & Sciences (FAMAS)
* Sakop, Hunta sa mga Direktor, Filipino Academy of Movie Arts & Sciences (FAMAS)
* Sakop, National Press Club of the Phil. (NPC)
* Sakop, Philippine PEN
* Sakop, Board of Judges, Carlos Palanca Memorial Awards for Literature 2006, Short Story in Cebuano
* Liaison Officer for Cebuano, Gawad Komisyon 2006 sa Komisyon sa Pinulongang Filipino
* Tagsiya sa Hunta sa mga Maghuhukom sa Sugilanon, Gawad Komisyon 2006, Komisyon sa Pinulongang Filipino
* Dinapit nga Mamumulong, lektyur sa Mga Batakan Sa Panitik Sa Binisaya-Sinugboanon, MSU-IIT Iligan City, Pebrero 22-23, 2007.
* Delegado, Publish Asia 2007 Conference, Manila Hotel, Manila, Marso 27-28, 2007
* Sakop, Board of Judges, Carlos Palanca Memorial Awards for Literature 2007, Short Story in Cebuano
* Sakop, Board of Judges, Carlos Palanca Memorial Awards for Literature 2010, Short Story in Cebuano

## Mga sumpay sa gawas
*Mga mananaog sa Gawad Komisyon 2006, diin si Godin ang tagsiya
* http://www.languagelinks.org/oldsite/book/kulturang-bisaya.html 
* http://www.panitikan.com.ph/regional.htm 
* http://standardbisaya.blogspot.com